

**PLANI VENDOR I VEPRIMIT PËR BARAZINË GJINORE**

**2026 – 2028**

****

**Gusht, 2025**

# TABELA E PËRMBAJTJES

[LISTA E SHKURTIMEVE 3](#_bookmark0)

1. [HYRJE 4](#_bookmark1)
2. [KUADRI LIGJOR DHE INSITUCIONAL 6](#_bookmark2)
3. [METODOLOGJIA 8](#_bookmark3)
4. [VIZIONI, FUSHAT E NDËRHYRJES DHE OBJEKTIVAT SPECIFIKË 9](#_bookmark4)
5. [KOSTO PËR ZBATIMIN E PVVBGJ 2026- 2028 13](#_bookmark5)
6. [RAPORTIMI DHE MONITORIMI 16](#_bookmark6)

# LISTA E SHKURTIMEVE

AGK Aleanca e Grave Këshilltare

BE Bashkimi Evropian

BGJ Barazia Gjinore

CEDAW Konventa për Eliminimin e të Gjithë Formave të Diskriminimit ndaj Grave DBNJ Drejtoria e Burimeve Njerëzore

DTV Drejtoria e Taksave Vendore DSHP Drejtoria e Shërbimeve Komunitare SHS Shërbimi Social

DHBGJ Dhuna me Bazë Gjinore DHF Dhuna në Familje

ETN Ekipi Teknik Ndërdisiplinar (për rastet e dhunës në familje) GTN Grupi Teknik Ndërsektorial (për rastet e abuzimit të fëmijëve) KB Këshilli Bashkiak

KBGJ Komisioni për Barazinë Gjinore

KV Koordinatore/Koordinator Vendor kundër dhunës në familje

LGBTI+ Persona lezbike, gej, biseksuale/ë, transgjinore/ë, transseksuale/ë, interseks dhe cilëtdo persona të tjerë orientimi seksual dhe/ose shprehja e identitetit gjinor të të cilave/ëve është i ndryshëm nga heteroseksualet/ët.

MKR Mekanizmi i Koordinuar i Referimit të rasteve të dhunës në familje MSHMS Ministria e Shëndetësisë dhe Mbrojtjes Sociale

NBGJ Nëpunëse/Nëpunës i Barazisë Gjinore NJA Njësi Administrative

NJVV Njësi e Vetëqeverisjes Vendore OS Objektiv Specifik

PVVBGJ Plani Vendor i Veprimit për Barazinë Gjinore

SKBGJ Strategjia Kombëtare për Barazinë Gjinore (2021-2030) VKB Vendim i Këshillit Bashkiak

# HYRJE

Bashkia Finiq përbëhet nga pesë njësi administrative (Finiq, Aliko, Dhivër, Mesopotam, Livadhja),ku secila prej tyre luan një rol të rëndësishëm në ofrimin e shërbimeve publike për komunitetin lokal. Bashkia Finiq është zonë rurale, me një popullsi multietnike.Prania e shumë kulturave në komunitet ofron mundësi për zhvillim, ndërsa afërsia e Bashkisë Finiq me qytetin turistik të Sarandës ofron potencial të lartë për zhvillimin e turizmit dhe bujqësisë.

Sipas të dhënave më të fundit demografike, numri total i banorëve në Bashkinë Finiq është 34511 banorë, me një shpërndarje të përafërt gjinore prej 17389 ose 50.38% meshkuj, dhe 17122 ose 49.62% femra.

Plani Vendor i Veprimit për Barazinë Gjinore (PVVBGJ) 2026 – 2028 u përgatit nga Bashkia Finiq, si mjet kryesor për zbatimin e angazhimeve publike për barazinë gjinore.

**Barazia gjinore** nënkupton që të gjitha qeniet njerëzore, si gratë dhe burrat, janë të lirë të zhvillojnë aftësitë e tyre personale dhe të bëjnë zgjedhje pa pasur kufizime të vëna nga stereotipet gjinore, rolet e ngurta gjinore, apo paragjykimet. Barazi gjinore do të thotë që sjelljet, aspiratat dhe nevojat e ndryshme të grave dhe burrave merren parasysh, vlerësohen dhe favorizohen në mënyrë të barabartë. Barazi gjinore nuk do të thotë që gratë dhe burrat duhet të bëhen të njëjtë, por që të drejtat, përgjegjësitë dhe mundësitë e tyre nuk do të varen nga fakti nëse kanë lindur femra apo meshkuj.

**Drejtësia gjinore** nënkupton që gratë dhe burrat trajtohen në mënyrë të drejtë, sipas nevojave të tyre përkatëse. Kjo mund të përfshijë trajtim të barabartë, ose trajtim që është i ndryshëm, por që konsiderohet i barasvlershëm për sa i përket të drejtave, përfitimeve, detyrimeve dhe mundësive. Në kontekstin e zhvillimit, synimet për drejtësi gjinore shpesh kërkojnë përfshirjen e masave që kompensojnë për disavantazhet historike dhe sociale të grave.

Sikurse përshkruhet edhe në tekstin e Kartës Evropiane për Barazi, njësitë e vetëqeverisjes vendore janë sfera të qeverisjes që gjenden më pranë njerëzve, ndaj dhe përfaqësojnë nivelet që kanë më tepër mundësi të luftojnë vazhdimësinë dhe riprodhimin e pabarazive, si dhe të përparojnë për një shoqëri me të vërtetë të barabartë. Këto mund të arrihen duke ndërthurur zbatimin e kompetencave të tyre me bashkëpunimin me të gjithë gamën e aktorëve vendorë, për veprime konkrete në favor të barazisë ndërmjet grave dhe burrave 1, të rejave dhe të rinjve 2 , vajzave dhe djemve 3 . Zbatimi dhe promovimi i të drejtës së barazisë duhet të qëndrojë në zemër të konceptit të vetëqeverisjes vendore.

1 “Gra dhe burra” në këtë PVVBGJ nënkupton periudhën moshore duke filluar nga mbi 35 vjeç, deri në fund të jetës (përfshirë edhe të moshuarat/moshuarit).

2 “Të reja dhe të rinj” në këtë PVVBGJ nënkupton periudhën moshore nga 18 - 35 vjeç.

3 “Vajza dhe djem” në këtë PVVBGJ nënkupton periudhën moshore nga 0 - 18 vjeç.

Pavarësisht ndërhyrjeve dhe përmirësimeve të vazhdueshme, me gjithë përpjekjet e bëra apo që vijojnë të bëhen ndër vite për përparimin drejt barazisë gjinore, si dhe plotësimin e harmonizimin e kuadrit ligjor dhe të politikave vendore me ato kombëtare e ndërkombëtare, duhet të pranojmë që realiteti ende flet për barazi dhe drejtësi gjinore të munguara në praktikë. Pabarazitë dhe diskriminimi apo disavantazhimi i shumëfishtë, jo vetëm ndërmjet gjinive por edhe ndërmjet grupeve brenda të njëjtës gjini, vijojnë të mbështeten në një sërë nocionesh shoqërore të ndërtuara mbi bazën e steriotipeve të shumta të pranishme në familje, arsim, kulturë, komunikim, botën e punës, në organizimin e shoqërisë, etj.

Prandaj, nëse duam të krijojmë një shoqëri të mbështetur në barazi, është thelbësore që organet e vetëqeverisjes vendore të marrin parasysh plotësisht integrimin gjinor në politikat, organizimin dhe praktikat e tyre të punës. Barazia e vërtetë ndërmjet grave dhe burrave, të rejave dhe të rinjve, vajzave dhe djemve, është gjithashtu edhe çelësi për suksesin tonë ekonomik dhe shoqëror.

PVVBGJ 2026-2028 është konceptuar dhe lidhur logjikisht me nene të ndryshme të Kartës Evropiane për Barazi, përfshirë vështirësitë apo sfidat e ndeshura për zbatimin e tij, me kuadrin ligjor dhe të politikave kombëtare, si dhe instrumentat kryesorë ndërkombëtarë të ratifikuar nga shteti shqiptar lidhur me barazinë gjinore. Duke mundësuar gjithashtu një dokumentim sa më të mirë të rezultateve të matura me tregues të mirë përcaktuar e të ndjeshëm gjinorë. Kjo do të ndihmojë njëkohësisht edhe në mbajtjen e të dhënave të përditësuara e të ndara jo vetëm në bazë të seksit, por edhe të moshës, vendbanimit, etnisë, aftësisë së kufizuar, orientimit seksual dhe shprehjes së identitetit gjinor, statusit civil, statusit të emigrantes / emigrantit apo azilkërkueses / azilkërkuesit, në bazë të problemeve të ndryshme sociale që mund të përjetojnë, etj.

Asnjë ndërhyrje e bërë me sado kujdes dhe burime në dispozicion, nuk mund të jetë e suksesshme nëse nuk merr në konsideratë dhe nuk adreson siç duhet e në mënyrë të barabartë, nevojat e ndryshme të grave e burrave, të rejave e të rinjve, vajzave e djemve, pra të të gjithë anëtareve dhe anëtarëve të komunitetit. Megjithatë, fuqizimi i grave, të rejave e vajzave, mbetet një ndër synimet kryesore, për përmbushjen e objektivave të barazisë gjinore. Për të shprehur sa më qartë domosdoshmërinë e gjithë përfshirjes, në të gjithë tekstin në vijim në këtë PVVBGJ, është përdorur në mënyrë të vazhdueshme shprehja **“nga të gjithë grupet”**, që të theksohet rëndësia e mbështetjes, trajtimit dhe fuqizimit të të gjithë individëve, e në mënyrë të veçantë, të grave, të rejave dhe vajzave në tërësi, përfshirë edhe nga grupe të cenueshme e që pësojnë diskriminim të shumëfishtë si: gra, të reja dhe vajza nga zonat rurale, nga minoritetet etnike, me aftësi të kufizuara, LBTI+, nëna të vetme, të dhunuara, të trafikuara, të moshuara, emigrante, azilkërkuese, etj., pra nga të gjithë grupet në shoqëri.

Të gjitha masat dhe veprimet e paraqitura si pjesë e PVVBGJ 2026 – 2028, janë shoqëruar me të dhëna lidhur me treguesit e rezultateve, drejtoritë kryesore përgjegjëse dhe institucionet e organizatat5 partnere në zbatim, afatet kohore, përgjegjësit për monitorim, si dhe kostot e nevojshme për zbatim. Këto patjetër që janë lidhur dhe me fushat e ndërhyrjes, rezultatet e

pritshme, objektivat specifikë, treguesit përkatës dhe dokumentat kryesorë ku mbështeten hapat e planifikuar.

# KUADRI LIGJOR DHE INSITUCIONAL

Kur flasim për kuadrin ligjor dhe të politikave në fushën e barazisë gjinore, duhet të kemi parasysh që e drejta për barazi ndërmjet gjinive buron që në Kushtetutën e Republikës së Shqipërisë (neni 18), që është edhe dokumenti ligjor më i lartë në hierarkinë ligjore të vendit. Nën nenin 18 të kushtetutës qartësohet shprehimisht se: “*1. Të gjithë janë të barabartë përpara ligjit; 2. Askush nuk mund të diskriminohet padrejtësisht për shkaqe të tilla si gjinia, raca, feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore; 3. Askush nuk mund të diskriminohet për shkaqet e përmendura në paragrafin 2, nëse nuk ekziston një përligjje e arsyeshme dhe objektive.”.* Kjo barazi de-jure është gjithashtu e shprehur edhe në një tërësi instrumentash ndërkombëtarë, të cilët kur ratifikohen nga Parlamenti shqiptar, zënë vend në hierarkinë ligjore të vendit menjëherë pas Kushtetutës, çfarë nënkupton që nëse për një çështje të caktuar nuk ka një parashikim të qartë në legjislacionin vendas, atëherë për zgjidhjen e saj u drejtohemi parashikimeve në instrumentat ndërkombëtarë të ratifikuar.

Plani Vendor i Veprimit për Barazinë Gjinore 2026-2028 përveçse si një instrument i zbatimit të Kartës Evropiane për Barazi të grave dhe burrave në jetën vendore, mbështetet në një tërësi dokumentash të rëndësishëm ligjorë dhe institucionalë, të cilët udhëheqin njëkohësisht edhe veprimet mbarëkombëtare për fuqizimin e gruas dhe përparimin drejt barazisë gjinore në Shqipëri. Si më kryesoret mund të përmendim:

#### Instrumente ndërkombëtarë

* + - Karta Evropiane për Barazi të Grave dhe burrave në jetën vendore (EU Charter for Equality).
		- Konventa për Eliminimin e të gjithë Formave të Diskriminimit ndaj Grave (CEDAW).
		- Deklarata dhe Platforma për Veprim e Pekinit (BDPfA).
		- Konventa e KE për Parandalimin dhe Luftimin e Dhunës ndaj Grave dhe Dhunës në Familje (Konventa e Stambollit).
		- Objektivat e Zhvillimit të Qëndrueshëm (OZHQ).
		- Strategjia e Barazisë Gjinore 2021-2030 e Bashkimit Evropian dhe Plani i Veprimit për Barazinë Gjinore (GAP III) 2021-2030, etj.

#### Kuadri ligjor kombëtar

* + - Ligji Nr. 9970 datë 24.07.2008 “Për barazinë gjinore në shoqëri”.
		- Ligji Nr. 139/2015 “Për vetëqeverisjen vendore”.
		- Ligji Nr. 68/2017 “Për financat e vetëqeverisjes vendore”.
		- Ligji Nr. 125/2020 “Për disa shtesa dhe ndryshime në ligjin Nr. 9669, datë 18.12.2006 “Për masa ndaj dhunës në marrëdhëniet familjare”, i ndryshuar.
		- Ligji Nr. 124/2020 “Për disa shtesa dhe ndryshime në Ligjin Nr.221/04.02.2010 “Për mbrojtjen nga diskriminimi”, i ndryshuar.
		- Ligji Nr. 35/2020 “Për një ndryshim në ligjin nr. 7895, datë 27.01.1995, “Kodi Penal i Republikës së Shqipërisë”, i ndryshuar.
		- Ligji Nr. 136/2015 “Për disa shtesa dhe ndryshime në ligjin nr. 7961, datë 12.07.1995 “Kodi i Punës i Republikës së Shqipërisë”, i ndryshuar.
		- Ligji Nr. 93/2014 “Për përfshirjen dhe aksesueshmërinë e personave me aftësi të kufizuara”.
		- Ligji Nr.104/2014 “Për disa ndryshime dhe shtesa në Ligjin nr. 7703, datë 11.05.1993 “Për Sigurimet Shoqërore në Republikën e Shqipërisë”, i ndryshuar.
		- Ligji Nr. 101/2020 “Për disa shtesa dhe ndryshime në ligjin Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.
		- Ligji Nr. 69/2012 “Për sistemin arsimor para universitar në Republikën e Shqipërisë”.
		- Ligji Nr. 121/2016 “Për shërbimet e kujdesit shoqëror në Republikën e Shqipërisë”.
		- Ligji Nr. 65/2016 “Për ndërmarrjet sociale në Republikën e Shqipërisë”.
		- Ligji Nr. 18/2017 “Për të drejtat dhe mbrojtjen e fëmijës”.
		- Ligji Nr. 37/2017 “Kodi i Drejtësisë Penale për të Mitur".
		- Ligji Nr. 111/2017 “Për ndihmën juridike të garantuar nga shteti”.
		- Ligji Nr. 35/2017 “Për disa shtesa dhe ndryshime në ligjin Nr. 7905, datë 21.03.1995, “Kodi i Procedurës Penale”, i ndryshuar.
		- Ligji Nr. 79/2017 “Për sportin”.
		- Ligji Nr. 22/2018 “Për strehimin social”.
		- Ligji Nr. 15/2019 “Për nxitjen e punësimit”.
		- Ligji Nr. 75/2019 “Për rininë”, etj.

#### Politikat kombëtare

Të gjitha masat dhe veprimet e parashikuara në këtë PVVBGJ 2026 – 2028 kuptohet që mbështeten edhe në strategjitë apo planet kombëtare të veprimit që mbulojnë sektorët e caktuara sipas fushave të tyre. Por politika kryesore kombëtare mbi të cilën bazohet ky PVVBGJ është Strategjia Kombëtare për Barazinë Gjinore 2021 -2030

#### Institucionet përgjegjëse

Siç përshkruhet edhe në Kartën Evropiane për Barazi, përgjegjës kryesorë për zbatimin e kësaj Karte përmes përgatitjes dhe zbatimit të PVVBGJ, janë bashkitë. Në mënyrën se si është ndërtuar dhe funksionon mekanizmi kombëtar për barazinë gjinore në Shqipëri, në nivel të vetëqeverisjes vendore janë Nëpunëset/Nëpunësit e Barazisë Gjinore (NBGJ) dhe Koordinatoret Vendor kundër Dhunës në Familje, përgjegjës për zbatimin e veprimeve në këtë drejtim, të cilat/cilët përveçse brenda institucionit të tyre raportojnë, sipas kërkesës, edhe në Ministrinë e Shëndetësisë dhe Mbrojtjes Sociale.

Rol të rëndësishëm në lidhje me adresimin e çështjeve gjinore, në nivelin vendor luajnë edhe Aleanca e Grave Këshilltare dhe Komisioni i Barazisë Gjinore dhe Mirëqenies Sociale në nivel të Këshillit Bashkiak. Po kështu me rëndësi është edhe *formalizimi i një Komisioni për Barazi Gjinore në nivel bashkie* i përbërë nga Drejtore/Drejtorë të Drejtorive përgjegjëse për zbatimin e këtij PVVBGJ, duke përfshirë jo vetëm ato/ata të cilat/cilët ishin edhe pjesë e grupit të punës që përgatiti këtë plan, por edhe të drejtorive të tjera sipas nevojës. Ky Komision, do të mundësonte një zbatim akoma më të mirë të PVVBGJ-së edhe për ata elementë që

nuk janë të përmendur në mënyrë të detajuar në matricë, por që siç u theksua edhe më sipër, janë të domosdoshëm për përparimin në drejtim të fuqizimit të grave, të rejave dhe vajzave dhe arritjen e barazisë gjinore (p.sh. ky Komision do të mundësonte përfshirjen e perspektivës gjinore në të gjithë dokumentat zhvillimorë të bashkisë, pavarësisht sektorit apo çështjes që mbulojnë). Ndaj dhe formalizimi i këtij Komisioni për Barazinë Gjinore në nivel bashkie është një ndër hapat e parë të parashikuar për zbatim, menjëherë pas miratimit të PVVBGJ në Këshillin Bashkiak. Në vijim, të gjithë institucionet vendore dhe OJF të cilat përfshihen si partnere për zbatimin e masave dhe veprimeve kryesore në këtë PVVBGJ, janë gjithashtu të rëndësishme dhe të domosdoshme për të pasur rezultatet e dëshiruara në përparimin drejt barazisë gjinore.

# METODOLOGJIA

Metodologjia për hartimin e PVVBGJ 2026-2028 ishte gjithëpërfshirëse dhe u zhvillua përmes hapave në vijim:

* ***Analiza dhe vlerësimi i situatës përmes të dhënave dhe informacionit ekzistues.*** Kjo analizë u bazua në një tërësi dokumentash ekzistues apo draft dokumentash të bashkisë, por padyshim që u shtri edhe në tërësinë e kuadrit ligjor dhe të politikave ekzistuese kombëtare e vendore, të lidhura me çështjet gjinore.
* ***Konsultimet paraprake brenda bashkisë.*** Këto konsultime u zhvilluan me stafin e bashkisë (përfaqësuese dhe përfaqësues nga të gjitha drejtoritë në bashki), si dhe administratorët e NJA. Ky hap u konsiderua i domosdoshëm, së pari për të mundësuar njohjen me Kartën Evropiane për Barazi të grave dhe burrave në jetën vendore për të gjitha/gjithë ata persona që nuk e kishin këtë informacion më herët (pra që mbajnë pozicione të caktuara në bashki por që nuk kanë qenë të pranishëm apo të angazhuar në procesin e njohjes me Kartën dhe përgatitjes së PVVBGJ 2026-2028), por edhe për të diskutuar mbi detaje që lidhen me formatin dhe përmbajtjen në tërësi të PVVBGJ.
* ***Përgatitja e draft dokumentit të PVVBGJ 2026 – 2028.*** Drafti i përgatitur për konsultim përmbante seksionet dhe të dhënat kryesore, vizionin, fushat e ndërhyrjes, objektivat specifikë dhe masat e veprimet e parashikuara për arritjen e objektivave specifikë. Në këtë draft u reflektuan edhe ndryshimet e dakordësuara në konsultimet paraprake brenda bashkisë.
* ***Konsultime me palët e interesuara dhe grupet e interesit.*** Ky proces do të zhvillohet mbi draft dokumentin e përgatitur.
* ***Finalizimi i draft PVVBGJ 2026-2028 dhe kostimi i veprimeve të dakordësuara.*** Finalizimi i draft PVVBGJ u bë në bazë të komenteve dhe sugjerimeve të marra gjatë konsultimit të tij.
* ***Miratimi i PVVBGJ 2026 – 2028 në Këshillin Bashkiak.*** Versioni përfundimtar i PVVBGJ i konsultuar e kostuar u përcoll për miratim në Këshillin Bashkiak. Të gjitha hapat e mësipërm shkojnë në linjë dhe me metodologjinë e përgatitjes së PVVBGJ- ve siç sugjerohet nga KBRE dhe sigurisht janë aplikuar edhe gjatë përgatitjes së PVVBGJ. Megjithatë, siç u përmend edhe në hyrje të këtij dokumenti,në këtë PVVBGJ 2026– 2028 nuk janë vendosur edhe masat dhe veprimet e parashikuara në dokumenta të tjerë të bashkisë për fusha të caktuara që shkojnë në linjë me plotësimin e neneve të ndryshme të Kartës. Në vend të tyre është specifikuar dhe do insistohet të përmbushet së pari përfshirja e perspektivës gjinore në të gjithë këto plane që në momentin e përgatitjes së tyre, e së dyti do insistohet për vlerësimin e ndikimit gjinor të zbatimit të tyre, duke mundësuar kështu edhe një dokumentim e monitorim më të kujdesshëm të të gjithë veprimeve që në thelb synojnë zbatimin e Kartës Evropiane për Barazi, pavarësisht nëse janë cituar apo jo ato veprime si pjesë e këtij PVVBGJ.

# VIZIONI, FUSHAT E NDËRHYRJES DHE OBJEKTIVAT SPECIFIKË

### Vizioni:

“Gratë dhe burrat, të rejat dhe të rinjtë, vajzat dhe djemtë e bashkisë Finiq, pavarësisht moshës, vendbanimit, grupit etnik e social, aftësive të kufizuara e nevojave të veçanta, orientimit seksual e shprehjes së identitetit gjinor, statusit civil, të emigrantes/emigrantit e azilkërkueses/azilkërkuesit, statusit të punësimit e gjendjes ekonomike, përkatësisë fetare, apo karakteristikave të tjera individuale, gëzojnë, respektojnë dhe kontribuojnë për përparimin drejt barazisë gjinore dhe zbatimin e saj në praktikë, në të gjitha fushat e jetës”.

**Parimet** që udhëheqin zbatimin e PVVBGJ, janë të njëjtat parime që udhëheqin në tërësi zbatimin e Kartës Evropiane për Barazi të grave dhe burrave në jetën vendore, siç paraqiten në vijim:

1. Barazia ndërmjet grave dhe burrave, të rejave dhe të rinjve, vajzave dhe djemve nga të gjithë grupet, përbën një të drejtë themelore.
2. Për të siguruar barazinë gjinore duhet të trajtohen çështjet e diskriminimit dhe të pengesave të shumëfishta.
3. Pjesëmarrja e balancuar e grave dhe burrave, të rejave dhe të rinjve në vendimmarrje është parakusht për një shoqëri demokratike.
4. Eliminimi i stereotipeve gjinore ka rëndësi themelore për arritjen e barazisë gjinore.
5. Integrimi i këndvështrimit gjinor në të gjitha veprimtaritë e organeve të vetëqeverisjes vendore është i nevojshëm për të çuar përpara barazinë gjinore.
6. Planet e veprimit, të mbështetura me burimet e duhura, janë instrumente të nevojshme për çuarjen përpara të barazisë gjinore.

### Fushat kryesore të ndërhyrjes.

PVVBGJ 2026 – 2028 përbëhet nga katër fusha kryesore të ndërhyrjes, të cilat jo vetëm kanë në përmbajtje nene të ndryshme të Kartës Evropiane për Barazi, por janë harmonizuar edhe me një pjesë të objektivave specifikë të Strategjisë Kombëtare për Barazinë Gjinore 2021 - 2030, sidomos ato që përmbajnë masa dhe veprime specifike ku përgjegjës kryesorë për zbatim janë NJVV-të. Këto fusha ndërhyrjeje janë:

6 Për shpjegime më të hollësishme mbi secilin parim, mund të referoheni tek teksti i Kartës Evropiane për Barazi në adresën: <https://www.ccre.org/img/uploads/piecesjointe/filename/charte_egalite_al.pdf>

1. Avancimi në kuadrin e përgjithshëm të barazisë gjinore.
2. Zvogëlimi i steriotipeve gjinore, praktikave të dëmshme, diskriminimit dhe disavantazhimit të shumëfishtë.
3. Avancimi drejt punësimit dhe zhvillimit ekonomik të ekuilibruar dhe të qëndrueshëm.
4. Rritja e nivelit të sigurisë, mbrojtjes dhe eficensës së qasjes shumë-sektoriale të koordinuar për gratë, të rejat, vajzat, si dhe burrat, të rinjtë e djemtë, në hapësirat publike e private.

Secila nga këto fusha të ndërhyrjes është zbërthyer më tej në rezultatet e pritshme, objektivat specifikë, treguesit e matjes së tyre, si dhe në masa e veprime konkrete, të cilat detajohen në matricën e planit të veprimit, ku jepet një informacion më i plotë si për zbatimin dhe vlerësimin e rezultateve, ashtu edhe për sa u përket neneve specifike të Kartës Evropiane, si dhe dokumentave të tjerë kryesorë ku mund të referohemi, në përmbushje të veprimeve të parashikuara nën secilën fushë ndërhyrjeje.

Përparimi dhe efektiviteti në zbatimin e PVVBGJ kërkon domosdoshmërisht vënien në dispozicion të burimeve të nevojshme dhe të mjaftueshme njerëzore, financiare e infrastrukturore, si dhe koordinimin e veprimeve dhe bashkëpunimin ndërinstitucional me institucionet e tjera vendore, organizatat e shoqërisë civile, bizneset, median, si dhe organizatat ndërkombëtare të cilat punojnë për fuqizimin e grave dhe arritjen e barazisë gjinore. Mbledhja dhe përditësimi rregullisht i të dhënave të ndara jo vetëm sipas seksit, por edhe sipas një tërësie karakteristikash të tjera individuale, monitorimi i vazhdueshëm mbi ecurinë e zbatimit të veprimeve të parashikuara, si dhe transparenca e llogaridhënia për rezultatet e arritura, janë gjithashtu domosdoshmëri për të përparuar drejt vizionit që udhëheq këtë PVVBGJ.

### Rezultatet e pritshme, objektivat specifikë dhe treguesit:

|  |
| --- |
| **Fusha e ndërhyrjes:****I. Përparimi në kuadrin e përgjithshëm të barazisë gjinore.** |
| **Rezultatet e pritshme:*** 1. Përgjegjshmëria dhe transparenca e bashkisë mbi përmbushjen e angazhimeve publike për barazinë gjinore, e rritur ndjeshëm.
	2. Buxhetimi i përgjigjshëm gjinor i zbatuar në përputhje me legjislacionin në fuqi dhe

perspektiva gjinore e përfshirë në politikat dhe planet e bashkisë. |
| **Objektivat specifikë:** |

|  |
| --- |
| * 1. Përgjegjshmëria dhe transparenca e bashkisë mbi përmbushjen e angazhimeve publike për barazinë gjinore.
	2. Buxhetimi i përgjigjshëm gjinor i zbatuar në përputhje me legjislacionin në fuqi dhe

perspektiva gjinore e përfshirë në politikat dhe planet e bashkisë. |
| **Treguesit në nivel objektivi:*** + 1. Numri i raporteve të monitorimit të zbatimit të Planit Vendor të Veprimit për Barazinë Gjinore, të publikuara në faqen e internetit të bashkisë dhe Këshillit të Bashkisë.
		2. Numri i raporteve të monitorimit të shpenzimeve vjetore për programe buxhetore të caktuara, të analizuara nga këndvështrimi gjinor, të publikuara në faqen e internetit të bashkisë.
		3. Numri i dokumentave të rëndësishëm vendorë të hartuar me ndjeshmëri gjinore

/monitoruar nga këndvështrimi gjinor. |

Masat dhe veprimet e parashikuara në këtë fushë ndërhyrjeje synojnë të përmirësojnë më tej transparencën dhe llogaridhënien e Bashkisë jo vetëm kundrejt qytetareve dhe qytetarëve të saj, por edhe me institucione të tjera vendore, kombëtare e ndërkombëtare. Kjo ndikon njëkohësisht edhe tek rritja e besimit të komunitetit tek ky institucion. Përshkallëzimi i veprimeve duke kaluar në fuqizimin e strukturave të brendshme të bashkisë për të bërë analizën gjinore të buxheteve dhe vlerësimin e ndikimit gjinor të veprimeve të zbatuara, do të jenë ndihmuese edhe për një zbatim sa më të mirë të legjislacionit në fuqi lidhur me buxhetimin e përgjigjshëm gjinor.

|  |
| --- |
| **Fusha e ndërhyrjes:****II. Zvogëlimi i steriotipeve gjinore, praktikave të dëmshme, diskriminimit dhe disavantazhimit të shumëfishtë.** |
| **Rezultatet e pritshme:**II.a. Një brez i ri i barazisë, i krijuar, që lufton steriotipet gjinore, praktikat e dëmshme dhe diskriminimin apo disavantazhimin e shumëfishtë.. |
| **Objektivat specifikë:**II.1. Edukimi i shoqërisë me parimet e barazisë gjinore.. |
| **Treguesit në nivel objektivi:**II.1.a. Numri i personave të përfshirë në aktivitetet edukuese për të luftuar steriotipet gjinore, praktikat e dëmshme dhe diskriminimin apo disavantazhimin e shumëfishtë. |

Masat e parashikuara nën këtë objektiv specifik synojnë të fokusohen në evidentimin e modeleve pozitive nxitëse për thyerjen e steriotipeve gjinore. Do të synohet nga njëra anë informimi dhe edukimi mbi çështjet e barazisë gjinore dhe mos diskriminimit në tërësi dhe nga ana tjetër promovimi i modeleve dhe nxitja e të rejave dhe të rinjve që të krijojnë brezin e barazisë, ku të gjithë individët në shoqëri shpalosin potencialet e tyre duke lënë mënjanë diskriminimin, disavantazhimin dhe të gjitha praktikat e dëmshme që e mbajnë familjen dhe shoqërinë larg barazisë dhe drejtësisë gjinore. Riorganizimi i punëve dhe detyrimeve brenda familjes, ku secila/secili të kujdeset për veten dhe të tjerët, duke mos ia lënë më këtë barrë vetëm gruas si “pjesë e detyrave të saj”, do të jetë gjithashtu në fokus të veprimeve të parashikuara nën këtë objektiv specifik, ku do të synohet edhe shpjegimi i aspekteve pozitive të balancimit të jetës personale me atë profesionale. Sa më sipër do të shoqërohet padyshim edhe me hapa konkretë për investimin në prindërimin pozitiv dhe komunikimin e duhur prind-fëmijë.

|  |
| --- |
| **Fusha e ndërhyrjes:****III. Përparimi drejt punësimit dhe zhvillimit ekonomik të ekuilibruar dhe të qendrueshëm, duke shfrytëzuar mundësitë e ofruara nga tranzicioni i gjelbër****(mjedisor) dhe transformimi digjital.** |
| **Rezultatet e pritshme:*** 1. Veprimet e bashkisë për të krijuar një mjedis punësimi ku harmonizohet jeta personale me atë profesionale, të rritura ndjeshëm.
	2. Masat që synojnë nxitjen e sipërmarrjes së grave dhe të rejave, me fokus ekonominë mjedisore, të përshtatura me nevojat e tyre specifike.
	3. Veprimet vendore për përballimin dhe zvogëlimin e rrezikut nga fatkeqësitë natyrore,

të parashikuara si veprime të përgjigjshme gjinore. |
| **Objektivat specifikë:*** 1. Përshkallëzimi i veprimeve për të sfiduar steriotipet gjinore në punësim dhe për të balancuar sipas mundësive jetën profesionale me atë personale dhe nevojën për përkujdesje për familjarët në varësi.
	2. Nxitja e sipërmarrjes dhe punësimit të grave e të rejave, si dhe rritja e aksesit të tyre në shërbimet e produktet financiare dhe burimet produktive.
	3. Nxitja e planifikimit të përgjigjshëm gjinor për përballimin dhe zvogëlimin e rrezikut

nga fatkeqësitë natyrore. |
| **Treguesit në nivel objektivi:**III.1.a. Numri i personave të pajisur me informacion për luftimin e steriotipeve gjinore në punësim dhe balancimin e jetës profesionale dhe personale.* + 1. Numri i grave dhe të rejave sipërmarrëse të mbështetura për përparimin drejt zhvillimit ekonomik të qëndrueshëm.
		2. Numri i grave, të rejave e vajzave të pajisura me informacion për njohjen e rrezikut nga fatkeqësitë natyrore.
		3. Numri i planeve/dokumentave vendorë, të përgjigjshëm gjinorë, të hartuar për përballimin dhe zvogëlimin e rrezikut nga fatkeqësitë natyrore.
 |

Ndër masat kryesore të parashikuara këtu evidentojmë ato që lidhen me një njohje më të mirë të legjislacionit dhe shërbimeve për nxitjen e punësimit, të cilat domosdoshmërisht çojnë në aplikimin e duhur të tyre. Informimi i të rejave dhe të rinjve mbi programet ekzistuese të nxitjes së punësimit apo mbi iniciativat mbështetëse për fillimin e aktiviteteve ekonomike, do të sjellë një rritje të interesit të tyre për të aplikuar. Po kështu, do të synohet edhe mbështetja e iniciativave që lidhen me digjitalizimin, ekonominë mjedisore, por edhe ruajtjen dhe përcjelljen e trashëgimisë kulturore.

|  |
| --- |
| **Fusha e ndërhyrjes:****IV. Rritja e nivelit të sigurisë, mbrojtjes dhe eficensës së qasjes shumë-sektoriale të koordinuar për gratë, të rejat, vajzat, si dhe burrat, të rinjtë e djemtë, në hapësirat****publike e private.** |
| **Rezultatet e pritshme:*** 1. Informimi dhe elementët e sigurisë dhe mbrojtjes në hapësirat publike e private, të rritura ndjeshëm.
	2. Mekanizmi i Koordinuar i Referimit kundër dhunës në familje dhe dhunës me bazë gjinore, i fuqizuar dhe eficent.
 |
| **Objektivat specifikë:**IV.1. Përmirësimi i elementëve të sigurisë dhe mbrojtjes në hapësirat publike, si dhe rritja einformimit mbi Rezolutën 1325 “Gruaja, Paqja, Siguria”. |

|  |
| --- |
| IV.2. Fuqizimi dhe rritja e eficensës së Mekanizmit të Koordinuar të Referimit kundërdhunës në familje dhe dhunës me bazë gjinore. |
| **Treguesit në nivel objektivi:**IV.1.a. Numri i misioneve të auditimit të sigurisë të zhvilluara nga stafi i bashkisë në bashkëpunim me Këshillin Vendor të Sigurisë Publike.IV.2.a. Përqindja e buxhetit të bashkisë dedikuar shërbimeve mbështetëse të specializuara për rastet e dhunës në familje dhe dhunës me bazë gjinore. |

Masat dhe veprimet e parashikuara në këtë fushë të ndërhyrjes synojnë përmirësimin e nivelit të sigurisë në hapësirat publike përmes koordinimit të veprimeve ndërmjet të gjithë aktorëve dhe mekanzimave përgjegjës të ngritur tashmë për këtë qëllim, si dhe rritjen e efektivitetit të trajtimit të rasteve të dhunës në familje e dhunës me bazë gjinore. Informimi dhe edukimi për të njohur më mirë të drejtat dhe mbrojtjen që ofrohet, do të shoqërohet dhe me shërbime të specializuara të cilat ofrohen sipas standardeve por edhe që mbështeten më shumë financiarisht nga bashkia. Po kështu gjetja e zgjidhjeve për të mundësuar ri-integrimin e plotë të viktimave/të mbijetuarave të dhunës në familje e të dhunës me bazë gjinore, do të jetë një tjetër drejtim në të cilin do të punohet gjatë këtyre viteve.

# KOSTO PËR ZBATIMIN E PVVBGJ 2026- 2028

Të gjitha aktivitetet e parashikuara në matricën e PVVBGJ 2026 – 2028 shoqërohen edhe me një kosto financiare të domosdoshme për zbatimin e tyre, e cila zbërthehet më tej në kosto që mbulohet nga vetë Bashkia, kosto që mbulohet si dhe kosto që ka nevojë për t’u siguruar (apo hendeku financiar).

Është e rëndësishme të theksohet se ndonëse një pjesë të mirë të aktiviteteve Bashkia e mbulon përmes angazhimit të burimeve ekzistuese njerëzore e financiare (pra specialisteve / specialistëve, të cilat / cilët aktualisht marrin një page fikse, sallave / ambienteve që ka në pronësi për të zhvilluar aktivitete të ndryshme, apo vënien në dispozicion të makinës dhe materialeve kancelarike të cilat blihen në total për të gjithë institucionin), etj., në këtë Plan Vendor Veprimi për Barazinë Gjinore 2026-2028 evidentohet edhe vlera përkatëse e këtij kontributi, me qëllim që gjatë monitorimit dhe vlerësimit të zbatimit të tij, të mundësohet vlerësimi edhe përmes kosto-eficencës. Është e rëndësishme të mbahet në konsideratë fakti që këto përllogaritje janë bërë për minimumin e vlerave që do të kërkonte organizimi i aktiviteteve të propozuara.

Në seksionin VIII “Matrica e Planit Vendor të Veprimit për Barazinë Gjinore 2026-2028”, për çdo masë/aktivitet të parashikuar, në kolonën e kostos jepet informacion për:

* 1. **Vlerën totale të kostos të zbatimit të masës/aktivitetit.** Kjo kosto është përllogaritur si kosto bazë (pra me zërat që përmban zbatimi i aktivitetit), e shumëzuar me numrin e aktiviteteve të parashikuara për zbatim për të gjithë kohëzgjatjen e zbatimit të PVVBGJ (pra për tre vite).
	2. **Vlerën e kostos që mbulohet nga Bashkia.** Këtu duhet pasur parasysh se kjo vlerë jo domosdoshmërisht është shtesë në buxhetin e bashkisë, ajo mund të jetë edhe në formën e angazhimit të pjesshëm të specialisteve/specialistëve të drejtorive përkatëse (pra disa ditë pune ia kushtojnë zbatimit të masës/aktivitetit, brenda pagës mujore që kanë), ose në formën e kontributit “në natyrë (in kind)” përmes vënies në dispozicion të sallave e ambienteve, etj. Po kështu, në ato raste kur masa apo veprimi është i parashikuar si detyrim parësor në një tjetër plan veprimi, në lidhje me kostot, është cituar referenca në planin përkatës, për të shmangur kështu mbivendosjet në përllogaritjet financiare.
	3. **Hendeku financiar.** Kjo ka të bëjë me vlerën e kostos të pa mbuluar nga asnjë burim në momentin e miratimit të këtij plani. Kjo vlerë mund të mbulohet përmes negocimit me donatorët, bizneset, OJF të specializuara, etj., ose mund edhe të parashikohet brenda Planeve Buxhetore Afatmesme (PBA) e buxheteve vjetore, duke filluar nga PBA 2026-2028.

Kostot e paraqitura janë orientuese dhe miratimi i këtij Plani Vendor të Veprimit për Barazinë Gjinore 2026-2028, të kostuar, nuk nënkupton automatikisht edhe buxhetimin e tij. Për të buxhetuar dhe alokuar fondet përkatëse të përvitshme, pa të cilat zbatimi i këtij PVVBGJ nuk merr jetë, Bashkia duhet të përfshijë në parashikimet buxhetore vjetore dhe afatmesme edhe masat e parashikuara në të. Në këtë kuadër edhe mbështetja dhe lobimi nga vetë gratë këshilltare për sigurimin e burimeve financiare për realizimin e aktiviteteve / masave, përmes përfshirjes së tyre në buxhete vjetore apo afatmesme të Bashkisë, është domosdoshmëri.

Me rishikimin e përvitshëm të Planit Vendor të Veprimit, ***duhet bërë patjetër edhe rishikimi i kostove të propozuara***, bazuar edhe në mënyrën e përfshirjes së tyre në buxhetet vjetore apo PBA-të e Bashkisë, si dhe në marrëveshjet me donatorët apo partnerët e mundshëm. Kjo kërkon një vëmendje të shtuar sidomos në periudhën e përgatitjes së PBA-ve dhe buxheteve vjetore, për të përfshirë në to masat dhe veprimet e parashikuara në matricën e PVVBGJ, sipas ndarjeve në vite.

Nga përllogaritjet e bëra rezulton se kostot në tërësi për zbatimin e PVVBGJ 2026-2028 janë në vlerën **3,000,000 lekë**. Nga këto:

* **400,000 lekë** janë kosto për zbatimin e fushës së ndërhyrjes I “Përparimi në kuadrin e përgjithshëm të barazisë gjinore”.
* **300,000 lekë** janë kosto për zbatimin e fushës së ndërhyrjes II “Zvogëlimi i steriotipeve gjinore, praktikave të dëmshme, diskriminimit dhe disavantazhimit të shumëfishtë”.
* **700,000 lekë** janë kosto për zbatimin e fushës së ndërhyrjes III “Përparimi drejt punësimit dhe zhvillimit ekonomik të ekuilibruar dhe të qëndrueshëm, duke shfrytëzuar mundësitë e ofruara nga tranzicioni i gjelbër (mjedisor) dhe transformimi digjital”.
* **1,600,000 lekë** janë kosto për zbatimin e fushës së ndërhyrjes IV “Rritja e nivelit të sigurisë, mbrojtjes dhe eficensës së qasjes shumë-sektoriale të koordinuar për gratë, të rejat, vajzat, si dhe burrat, të rinjtë e djemtë, në hapësirat publike e private”.

|  |  |  |  |  |  |
| --- | --- | --- | --- | --- | --- |
| **Fushat e ndërhyrjes** | **Objektivat specifikë** | **Gjithsej****kosto për tre vjet** | **Bashkia** | **Donatorë të konfirmuar** | **Hendek financiar** |
| **I. Përparimi në** | I.1. Rritja e |  |  | 0 lekë | 0 lekë |

|  |  |  |  |  |  |
| --- | --- | --- | --- | --- | --- |
| **kuadrin e përgjithshëm të barazisë gjinore.** | përgjegjshmërisë dhe transparencës në përmbushjen e angazhimevepublike për barazinë gjinore. | 300,000lekë | 300.000lekë |  |  |
| I.2. Zbatimi i detyrimeve për integrimin gjinor dhe buxhetimin e përgjigjshëm gjinor në nivelvendor. | 100,000lekë | 100,000lekë | 0 lekë | 0 lekë |
| **Gjithsej Fusha e ndërhyrjes I:** | **400,000****lekë** | **400,000****lekë** | **0 lekë** | **0 lekë** |
| **Fushat e ndërhyrjes** | **Objektivat specifikë** | **Gjithsej****kosto për tre vjet** | **Bashkia** | **Donatorë të konfirmuar** | **Hendek financiar** |
| **II. Zvogëlimi i steriotipeve gjinore, praktikave të dëmshme, diskriminimit dhe disavantazhimit****të shumëfishtë.** | II.1. Edukimi i shoqërisë meparimet ebarazisë gjinore | 200,000lekë | 200,000lekë | 0 lekë | 0 lekë |
| II.2. Investimi në prindërimin pozitiv | 100,000 lekë | 100,000 lekë | 0 lekë | 0 lekë |
| **Gjithsej Fusha e ndërhyrjes II:** | **300,000****lekë** | **300,000****lekë** | **0 lekë** | **0 lekë** |
| **Fushat e ndërhyrjes** | **Objektivat specifikë** | **Gjithsej****kosto për tre vjet** | **Bashkia** | **Donatorë të konfirmuar** | **Hendek financiar** |
| **III. Përparimi drejt punësimit dhe zhvillimit ekonomik të ekuilibruar dhe të****qendrueshëm, duke shfrytëzuar mundësitë e ofruara nga tranzicioni i gjelbër (mjedisor) dhe****transformimi digjital.** | III.1.Përshkallëzimi i veprimeve për të sfiduarsteriotipet gjinore në punësim dhe për të balancuar sipas mundësive, jetën profesionale me atë personale dhe nevojën për përkujdesje përfamiljarët në varësi. | 300,000lekë | 300,000lekë | 0 lekë | 0 lekë |
| III.2. Nxitja e | 200,000 | 200,000 | 0 lekë | 0 lekë |

|  |  |  |  |  |  |
| --- | --- | --- | --- | --- | --- |
|  | sipërmarrjes dhe punësimit të grave e të rejave, si dhe rritja e aksesit të tyre në shërbimet e produktet financiare dhe burimetproduktive. | lekë | lekë |  |  |
| **Gjithsej Fusha e ndërhyrjes III:** | **500,000****lekë** | **500,000****lekë** | **0 lekë** | **0 lekë** |
| **Fushat e ndërhyrjes** | **Objektivat specifikë** | **Gjithsej****kosto për tre vjet** | **Bashkia** | **Donatorë të konfirmuar** | **Hendek financiar** |
| **IV. Rritja e nivelit të sigurisë, mbrojtjes dhe eficensës së qasjes shumë- sektoriale të koordinuar për gratë, të rejat, vajzat, si dhe burrat, të rinjtë e****djemtë, në hapësirat publike e private.** | IV.1.Përmirësimi ielementëve tësigurisë dhembrojtjes në hapësirat publike, si dhe rritja einformimit mbi Rezolutën 1325 “Gruaja, Paqja, Siguria”. | 800,000lekë | 800,000lekë | 0 lekë | 0 lekë |
| IV. 2. Fuqizimi dhe rritja eeficensës së qasjeve shumë- sektoriale të koordinuara kundër dhunës në familje dhe dhunës me bazëgjinore. | 700,000lekë | 700,000lekë | 0 lekë | 0 lekë |
| **Gjithsej Fusha e ndërhyrjes IV:** | **1,500,000****lekë** | **1,500,000****lekë** | **0 lekë** | **0 lekë** |

# RAPORTIMI DHE MONITORIMI

Procesi i raportimit për aktivitetet e zbatuara do të kryhet nga Drejtoria ose Sektori përgjegjës për zbatimin e aktivitetit tek Komisioni për Barazinë Gjinore (KBGJ) i cili do të ngrihet menjëherë pas miratimit të këtij PVVBGJ në nivel të Bashkisë, me drejtuese dhe drejtues nga secila Drejtori përgjegjëse për zbatimin e PVVBGJ, në Bashki. Menjëherë pas miratimit të Planit Vendor të Veprimit për Barazinë Gjinore 2026-2028, si hap i parë i zbatimit të tij, do të hartohen gjithashtu edhe fletët e treguesve me informacionin që duhet të mblidhet dhe raportohet në bazë aktiviteti, por edhe në bazë të objektivave specifike.

Raportimet mbi aktivitetet do të jenë periodike (çdo 3 muaj) ose në bazë të kërkesës së Komisionit për Barazinë Gjinore në nivel bashkie, apo Kabinetit të Kryetarit.

Raportimet në bazë të objektivave specifikë do të përgatiten dy herë në vit (çdo 6 muaj).

Monitorimi i zbatimit të Planit Vendor të Veprimit në nivel të objektivave do të kryhet nga

#### Komisioni i Barazisë Gjinore dhe Mirëqenies Sociale në nivel të Këshillit Bashkiak.

Raportet e përgatitura do të përcillen edhe tek Aleanca e Grave Këshilltare dhe sipas nevojës/kërkesës edhe në Ministrinë e Shëndetësisë dhe Mbrojtjes Sociale (MSHMS), por edhe në Agjencinë e Mbështetjes së Vetëqeverisjes Vendore.

##